નવસારીમાં પ્રજાપતિ આશ્રમ વિસ્તારમાં કેકે બિલ્ડિંગ ઉપર પાકિસ્તાનનો ઝંડો લગાવવામાં આવ્યો હોવાની જાણ કોઈકે સાંજે 4.45 કલાકે પોલીસ કંટ્રોલરૂમમાં કરી હતી. ઉપરાંત આ વાત પ્રજાપતિ આશ્રમ વિસ્તાર સહિત શહેરભરમાં ફેલાઈ જતા આ ઝંડો જોવા લોકોના ટોળા ઉમટ્યા હતા અને પોલીસ પણ દોડતી ગઈ ગઈ હતી. જોકે વાસ્તવિકતા એવી હતી કે નવસારીના કેકે બિલ્ડિંગના ભોંયરામાં એક દરગાહ આવેલી છે. અને તે દરગાહનો ઝંડો ઇમારતના ધાબે લગાવવામાં આવ્યો હતો. આ ઝંડો પહેલી નજરે પાકિસ્તાની રાષ્ટ્રધ્વજ જેવો જ લાગતો હોવાને કારણે થોડા સમય માટે તંત્ર હરકતમાં આવી ગયું હતું બાદમાં પોલીસે પરિસ્થિતિ થાળે પાડીને રાહતનો શ્વાસ લીધો હતો.